b"\n_START_ARTICLE_\nThe Clash (plate)\n_START_SECTION_\nBritisk versjon fra 1977\n_START_PARAGRAPH_\nAlbumet ble utgitt 8. april 1977 og var kanskje The Clash sin mest punkete utgivelse. Likevel var den sv\xc3\xa6rt variert og inneholder b\xc3\xa5de Ska og reggae-l\xc3\xa5ter. Det engelske magasinet Q k\xc3\xa5ret dette albumet til nr. 48 i verden i 2000. _NEWLINE_\xc2\xabI'm So Bored with the U.S.A.\xc2\xbb kom opprinnelig fra Mick Jones' sang \xc2\xabI'm So Bored With You\xc2\xbb. \xc2\xabProtex Blue\xc2\xbb handler om et kondommerke. P\xc3\xa5 slutten av sangen ropes \xc2\xabJohnny Johnny!\xc2\xbb. \xc2\xabJohnny\xc2\xbb er engelsk slang for kondom. _NEWLINE_\xc2\xabGarageland\xc2\xbb ble skrevet p\xc3\xa5 som svar p\xc3\xa5 en tidlig anmeldelse, som l\xc3\xb8d: \xc2\xabThe Clash are the kind of garage band who should be returned to the garage immediately, preferably with the engine running\xc2\xbb. I videoen til \xc2\xabI Fought the Law\xc2\xbb henger det et norsk flagg p\xc3\xa5 scenen bak bandet.\n_START_SECTION_\nAmerikansk versjon fra 1979\n_START_PARAGRAPH_\nDen britiske originalutgivelsen ble det mestselgende import-albumet i USA noensinne._NEWLINE_Det ble derfor utgitt en modifisert versjon av albumet i 1979, faktisk etter at andrealbumet Give 'Em Enough Rope ble utgitt i USA. Det inneholdt i tillegg til originalen sangene \xc2\xabComplete Control\xc2\xbb, \xc2\xab(White Man) In Hammersmith Palais\xc2\xbb, \xc2\xabI Fought the Law\xc2\xbb og \xc2\xabJail Guitar Doors\xc2\xbb. Men den mangler \xc2\xabDeny\xc2\xbb, \xc2\xab48 hours\xc2\xbb, \xc2\xabCheat\xc2\xbb og \xc2\xabProtex Blue\xc2\xbb._NEWLINE_Albumet klatret bare til plass nr. 136 p\xc3\xa5 Billboard-listen, men var en forsmak p\xc3\xa5 London Calling som kom senere samme \xc3\xa5r."